Document ID: 32010D0348

NEUVOSTON PÄÄTÖS,
tehty 17 päivänä marraskuuta 2009,
turvaluokiteltujen tietojen suojaa koskevan Venäjän federaation hallituksen ja Euroopan unionin välisen sopimuksen tekemisestä
(2010/348/EY)
EUROOPAN UNIONIN NEUVOSTO, joka
ottaa huomioon Euroopan unionista tehdyn sopimuksen ja erityisesti sen 24 ja 38 artiklan,
ottaa huomioon puheenjohtajavaltion suosituksen,
sekä katsoo seuraavaa:
(1)
Neuvosto päätti 27 ja 28 päivänä marraskuuta 2003 pidetyssä istunnossaan valtuuttaa puheenjohtajavaltion aloittamaan korkeana edustajana toimivan pääsihteerin avustamana Euroopan unionista tehdyn sopimuksen 24 ja 38 artiklan mukaiset neuvottelut tiettyjen kolmansien valtioiden kanssa, jotta Euroopan unioni tekisi niistä kunkin kanssa sopimuksen turvaluokiteltujen tietojen vaihtoon sovellettavista turvallisuusmenettelyistä.
(2)
Saatuaan tämän valtuutuksen neuvottelujen aloittamiseen puheenjohtajavaltio neuvotteli korkeana edustajana toimivan pääsihteerin avustamana Venäjän federaation kanssa sopimuksen turvaluokiteltujen tietojen suojasta.
(3)
Sopimus olisi hyväksyttävä,
ON PÄÄTTÄNYT SEURAAVAA:
1 artikla
Hyväksytään Euroopan unionin puolesta Venäjän federaation hallituksen ja Euroopan unionin välinen sopimus turvaluokiteltujen tietojen suojasta.
Sopimuksen teksti on liitetty tähän päätökseen.
2 artikla
Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus Euroopan unionia sitovasti (1).
3 artikla
Tämä päätös tulee voimaan päivänä, jona se tehdään.
4 artikla
Tämä päätös julkaistaan Euroopan unionin virallisessa lehdessä.
Tehty Brysselissä 17 päivänä marraskuuta 2009.

Labels: 5
10
12
18
15